Բոբբի Բլենդ

**Ռոբերտ Կալվին «Բոբբի» Բլենդը** (), ով հայտնի է Բոբբի «Բլու» Բլենդ մասնագիտական անունով, հանրահայտ ամերիկացի բլյուզ երգիչ է։
Բլենդին հաճախ անվանում էին «բլյուզի առյուծ» և «բլյուզի Սինատրա»։ Բոբբի Բլու Բլենդի վրա մեծ ազդեցություն է գործել Նաթ Քինգ Քոլը։ Բլենդը ստեղծել և զարգացրել է երաժշտությունը, որը գոսպելի, բլյուզի և R&B-ի խառնուրդ է։

Բլենդը 1981 թվականին ընդգրկվել է Բլյուզի փառքի սրահում, իսկ 1992 թվականին՝ Ռոքնռոլի փառքի սրահում։ Նա 1997 թվականին արժանացել է Գրեմմի մրցանակի։

## Վաղ տարիները
Բլենդը ծնվել է Թենեսի նահանգի Ռոզմարկ քաղաքում։ Նրա հայրը՝ Այ Ջի Բրուքսը, ընտանիքը լքել է Ռոբերտ Բլեդնի ծնվելուց հետո։ Ռոբերտն իր Բլենդ ազգանունը վերցրել է խորթ հորից։ Բոբբի Բլենդը դպրոց չի հաճախել և երբեք կրթություն չի ստացել։

1947 թվականին մոր հետ Մեմֆիս տեղափոխվելուց հետո նա սկսել է երգել գոսպել (ավետարանական երաժշտություն) խմբերում։ Նա այցելում էր քաղաքի հանրահայտ Բիլ փողոցը (Beale Street), որտեղ շփվել է այնպիսի հանրահայտ երաժիշտների հետ, ինչպիսիք են Բի Բի Քինգը, Ռոսկո Գորդոնը, Ջունիոր Պարկերը, Ջոն Էյսը։

## Վաղ կարիերան
1950-1952 թվականներին Բոբբի Բլեդնը մի շարք երգեր է ձայնագրել, որոնք հաջողություն չբերեցին։ Նա երկու տարի ծառայել է ԱՄՆ բանակում, որտեղ ստեղծագործում էր երգիչ Էդդի Ֆիշերի հետ։
Բլենդը 1954 թվականին վերադարձավ Մեմֆիս, որտեղ պայմանագիր ստորագրեց Duke Records-ի հետ։ Ստուդիայի համար նա առաջին սինգլը թողարկեց 1955 թվականին։

1956 թվականին նա շրջագայության մեկնեց Ջունիոր Պարկերի հետ և սկզբնական շրջանում նրա վարորդն էր։ Նա օգնել է նաև Բի Բի Քինգին և Ռոսկո Գորդոնին : Հետաքրքիր է, որ ի տարբերություն բլյուզ երաժիշտների մեծամասնության, Բլենդը ոչ մի գործիք չէր նվագում։

## Հաջողությունները և հետագա կարիերան
Բոբբի Բլենդի հաջողությունները սկսել են 1957 թվականին, երբ Farther Up the Road կատարմամբ զբաղեցրեց R&B չարթի առաջին հորիզոնականը։ Դրան հաջորդեցին ևս մի քանի հիթեր՝ Little Boy Blue (1958)։ Նույն թվականին նա Պարկերի հետ միասին թողարկեց Blues Consolidated ալբոմը։ Նրա ստեղծագործություններից R&B չարթում առաջին հորիզոնականն են զբաղեցրել նաև I Pity The Fool-ը, That's The Way Love Is-ը (1963 թ.)։

Ֆինանսական դժվարությունները 1968 թվականին տիպեցին նրան ցրել իր խումբը։ Նա դեպրեսիայի մեջ հայտնվեց և տրվեց հարբեցողությանը, սակայն 1971 թվականին դադարեցրեց խմելը։ Նրան ձայնագրող Duke Records ընկերությունը գնեց ABC Records-ը, որտեղ Բոբբի Բլենդը թողարկեց մի շարք հաջող ալբոմներ, օրինակ, His California Album-ը և Dreamer-ը։
His California Album-ի This Time I’m Gone For Good երգը Բլենդին վերադարձրեց փոփ ոճի թոփ 50 և R&B թոփ 10։

Այս շրջանում Բլենդը կատարեց R&B ամենաուժեղ կատարումներից մեկը՝ Ain't No Love in The Heart of the City-ն։ Այն դարձավ 2011 թվականին էկրան բարձրացած «Լինքոլն փաստաբանի համար» ֆիլմի սաունդթրեքը։

Երաժիշտը 1985 թվականին պայմանագիր ստորագրեց Malaco Records ստուդիայի հետ, որտեղ մի քանի ալբոմ թողարկեց և մի շարք համերգներում հանդես եկավ Բի Բի Քինգի հետ միասին։ Երկու երաժիշտները 1970-ականներին համագործակցել են 2 ալբոմի թողարկման գործում։

1992 թվականին Բլենդն ընդգրկվել է ՌոքնՌոլի Փառքի սրահում՝ որպես «Մեմֆիսի Բիլ սթրիթից երկրորդ լավագույնը Բի Բի Քինգից հետո։

## Մահը
Բոբբի Բլենդը ստեղծագործել է մինչև կյանքի վերջը։ Նա մահացել է Ջերմանթաունում գտնվող իր տանը 2013 թվականի հունիսի 23-ին։

## Սկավառակագրություն
### Ստուդիայի ալբոմներ

* *Two Steps from the Blues* (Duke 1961/MCA 2002)
* *Here's the Man!* - 1962 (Duke Records)
* *Call On Me/That's The Way Love Is* - 1963 (Duke Records)
* *Ain't Nothing You Can Do* - 1964 (Duke Records)
* *The Soul of The Man* - 1966 (Duke Records)
* *Touch of The Blues* - 1967 (Duke Records)
* *Spotlighting The Man* - 1969 (Duke Records)
* *His California Album* - 1973 (Dunhill Records)
* *Dreamer* - 1974 (Dunhill Records)
* *Get On Down* - 1975 (ABC Records)
* *Reflections In Blue* - 1977 (ABC Records)
* *Come Fly With Me* - 1978 (ABC Records)
* *I Feel Good, I Feel Fine* - 1979 (MCA Records)
* *Sweet Vibrations* - 1980 (MCA 27076) (tribute to Joe Scott)
* *Try Me, I'm Real* - 1981 (MCA 5233)
* *Here We Go Again* - 1982 (MCA 5297)
* *Tell Mr Bland* - 1983 (MCA 5425)
* *You've Got Me Loving You* - 1984 (MCA 52436)
* *Members Only* - 1985 (Malaco Records)
* *After All* - 1986 (Malaco Records)
* *Blues You Can Use* - 1987 (Malaco Records)
* *Midnight Run* - 1989 (Malaco Records)
* *Portrait of the Blues* - 1991 (Malaco Records)
* *Years of Tears* - 1993 (Malaco Records)

### Կենդանի ալբոմներ
* *Together for the First Time* (Բի Բի Քինգի հետ) - 1974 (ABC)
* *Bobby Bland and B. B. King Together Again...Live* - 1976 (ABC)
* *Live On Beale Street* - 1998 (Malaco Records)

### Համատեղ ալբոմ
* *Blues Consolidated* - 1958 (Duke Records) (Ջունիոր Պարկերի հետ)

## Ծանոթագրություններ

## Արտաքին հղումներ
* Բոբբի Բլեդնի սկավառակագրություն
* Bobby Bland  Wenig-Lamonica Associates
* Bobby Blue Bland  AuthenticBlues.com

Կատեգորիա:20-րդ դարի ամերիկացի երգիչներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի երգիչներ
Կատեգորիա:R&B երաժիշտներ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի երաժիշտներ
Կատեգորիա:Բեմական կեղծանուններ
Կատեգորիա:Բլյուզ երաժիշտներ